5.r

**Clothes colouring (vježba slušanja)**

29.04.2020.

Hello!

Danas ćemo imati probnu vježbu slušanja. Isprobat ćemo *Bookwidgets*, online platformu na kojoj ćemo idući tjedan pisati testić.

Danas opušteno, tek toliko da se susretnete i upoznate s tom stranicom.

Odite na ovu poveznicu:
<https://www.bookwidgets.com/play/ZTQWZ8?teacher_id=6387959673651200>

Na desnoj strani ekrana naći ćete sliku raznih odjevnih predmeta, a nalijevo nalazi se kratki zvučni zapis. Snimila sam vam upute prema kojima ćete obojati pojedine odjevne predmete. Tako ćemo vježbati slušanje, i tako ćemo idući tjedan provjeriti koliko dobro razumijete engleski.

Danas vježbamo.

Kako ćete obojati sličice? Ne moramo koristiti *MiniPaint*. Alate za bojanje pronaći ćete ispod slike. Kliknite na „kaplju“ skroz desno kako biste odabrali boju. Kliknite na „točku“ pored „kaplje“ kako biste odabrali debljinu kista. „Pošarajte“ odgovarajući predmet odgovarajućom bojom. Znam da neće ispasti baš uredno, i to je u redu.

„Zašarajte“ odgovarajući odjevni predmet tek toliko da vidim da ste razumjeli što trebate učiniti.

Ako pogriješite, u tom retku imate „undo“ strelicu za vraćanje na prethodni potez.

Nakon što završite „šarati“ u skladu s uputama, kliknite na ikonu pisma, u gornjem desnom kutu. Ispunite tražene podatke:

vaše ime

vaš skole.hr mail (npr. moj glasi dafne.flego@skole.hr)

moj mail: dafne.flego@gmail.com

Ako naiđete na ikakve probleme, OBAVEZNO mi javite, da im probamo doskočiti prije pisanja testa.

Sljedeći put imat ćemo simulaciju (probni test).

Tu ćemo simulaciju, kao i sam test, svi početi rješavati u isto vrijeme - točno u 12:00.

Imat ćete 30 minuta za rješavanje. Znači, očekujem da mi do 12:30 SVI PREDATE riješene zadatke (tako da kliknete na onu ikonu pisma i ispunite podatke o svojem i mojem mailu).

Good luck!

Prof. Dafne